Едгар Алън По
По случай деня на свети Валентин

Превод от английски: Теменуга Маринова, 2001

chitanka.info

По случай деня на свети Валентин[0]

Феб за нея този стих е писал.

С Разум тих близнаците на Леда

слАдост търсят. Тайнственият смисъл

в таНца весел на звука ги гледа.

ХубоСтта стаена в редовете

намерИ с божествения символ

на талиСмана близо до сърцето.

Запомни Стиха, до който стигна.

Защото знАка ще пропусне бързо

всеки, довеРил се, че не е

Гордиев преДречения възел

и без меч ще моЖе да го разплете.

Взират се очитЕ тук подред,

три думи дирят и Намират скрити.,

изречени и чути оТ поет.,

прикриват име но пОет самите.

И Фердинандо МендеС Пинто,

рицарят, с лъжата си иГрае.

Мамят буквите, ако изгУбят ритъм,

а истината блесва с труД накрая.

[0] Стихотворението съдържа акростих с името на поетесата Франсис Серджент Осгуд, като от първия ред се чете първата буква, от втория — втората, и т.н. Фернандо Мендес Пинто (1509–1583) е португалски пътешественик, чието име е станало нарицателно, подобно името на барон Мюнхаузен. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.